

**Előterjesztés**

**„Hírességek” emléktábla adományozásáról**

Eger Megyei Jogú Város Önkormányzata Közgyűlésének a helyi kitüntetések, díjak, elismerő címek alapításáról és adományozásáról szóló 15/2024. (VI. 28.) önkormányzati rendelete alapján Hírességek emléktábla adományozására az Eger Sikeréért Egyesület tehet javaslatot.

Az egyesület idén támogatásban részesült 2 emléktábla elkészítésére.

Az első „csillagot” júniusban Kautzky Armand színész kapta. Ez egyesület egyhangú javaslata alapján a második csillagra Dr. Lőrincz György borászt terjesztik fel.

Az Érsek utcában kialakítandó „Hírességek utcá”-jában talajszintre helyezett emléktáblát az kaphat, aki születése, tanulmányai, életműve, munkássága alapján Eger városához köthető. Négy kategóriában avatnak csillagot: művészet, tudomány, sport és „Egerért”.

2024-ben Egerért kategóriában az Eger Sikeréért Egyesület elnöksége egyhangú javaslata alapján **Dr. Lőrincz György borászt**, a St.Andrea borászat tulajdonosát javasolja a közgyűlésnek elfogadásra.

Lőrincz György 1967-ben született Egerben, 1999-ben készítette első palackozott borait,

2002-ben társával megalakította a feleségéről, Andreáról elnevezett pincészetét.

Munkásságát az alázat, a hitelesség és a szakértelem jellemzi. 2008-ban megkapta a Borászok Borásza díjat, 2009-ben pedig az Év Bortermelője lett. 2021-ben a Decanter World Wine Adwardson 97 pontot kapott a Nagy-Eged dűlő Grand Superior 2017-es

bikavérre, és neki ítélték a Best In Show díjat, ami gyakorlatilag a borász világ Oscar

díjának felel meg!

Az Eger Sikeréért Egyesület az ünnepélyes kőletételt 2024. november hónapra tervezi.

Kérem, hogy a Tisztelt Közgyűlés a javaslat alapján döntsön az elismerés adományozásáról.

Eger, 2024. október 14.

**Vágner Ákos**

polgármester

**Határozati javaslat (egyszerű többség):**

Eger Megyei Jogú Város Önkormányzata Közgyűlése Eger hírnevének öregbítése elismerésére a Hírességek utcájában **„Hírességek” emléktáblát** helyez el **Dr. Lőrincz György borász** tiszteletére.

**Felelős:** Vágner Ákos polgármester megbízásából:

dr. Kormos Ádám

Kabinet Iroda

**Határidő:** 2024. december 31.